Efectele valului patru al pandemiei de coronavirus în România. Beatrice Mahler: "Nu mai sunt locuri la morgă".
Valul 4 depășește 7.000 de cazuri noi pe zi. În ultimele 24 de ore, peste 100 de oameni au murit de Covid-19. Peste 1000 de pacienți cu Covid-19 internați în stare gravă.
Valul 4 al pandemiei pare să fie tot mai agresiv, după cum arată cifrele şi situaţia din teren. Numărul de cazuri noi zilnice a depăşit 7.000, iar estimările făcute de specialişti arată că România va avea până la finalul lunii octombrie 15.000 de îmbolnăviri în fiecare zi.În ultimele 24 de ore, peste 100 de oameni au murit, la nivel naţional, de Covid-19."Am avut foarte multe decese, iar morga este dimensionată pentru un număr mai mic de decese. A fost o situaţie extrem de neplăcută. Încercăm în acest moment să găsim soluţii pentru containere frigorifice pe care să le închiriem pentru o perioadă de timp, astfel încât să oferim totuşi posibilitatea managementului pentru aceste situaţii cât mai adecvat", a declarat, pentru Reuters, Beatrice Mahler, managerul Institutul de Pneumoftziologie "Marius Nasta" din Capitală.Secţiile ATI sunt pline. Peste 1000 de pacienţi cu Covid-19 se află internaţi în stare gravă în secţiile de terapie intensivă, în România.